Sulaoja (Viljandi)
Sulaoja (ka Sulioja) on oja Sakala kõrgustiku keskosas, Viljandi maakonnas Viljandi vallas. Oja pikkus on 2,6 km ja valgla 3,1 km². Oja saab alguse 76 m kõrguselt Hendrikumõisa ja Paistu küla piirilt ja suubub 51 m kõrgusel Loodi külas paremalt poolt Sinialliku ojasse 6,4 km kaugusel selle suudmest. Oja kuulub Lääne-Eesti vesikonda ja Pärnu alamvesikonda. Oja alamjooks asub Loodi looduspargi alal.